હિમાચલ પ્રદેશના પોલીસ મહાનિદેશક સંજય કુંડુંએ આસિફના મૃત્યુની પૃષ્ટિ કરી છે. તેમણે જમાવ્યું કે ગત પાંચ વર્ષથી તેઓ અહીં રહેતા હતા અને પોતાનાં એક વિદેશ મહિલા મિત્ર સાથે મળીને કૅફે-રેસ્ટોરા ચલાવતા હતા. 

પોલીસ પ્રથમ નજરે આને આપઘાતને લીધે થયેલા મૃત્યુનો કેસ ગણી રહી છે. 

ઘટનાની જાણ થતાં જ પોલીસે તપાસ હાથ ધરી દીધી છે અને ફૉરેન્સિક ટીમ ઘટનાસ્થળે પહોંચી ગઈ છે. 

Twitter કન્ટેન્ટ પૂર્ણ, 1

હાલમાં જ આવેલી 'પાતાલલોક' વેબ સિરીઝમાં આસિફ જોવા મળ્યા હતા. 

1993માં આવેલી 'બ્લેક ફ્રાઇડે' અને 2002માં આવેલી 'પરઝાનિયા' સહિત આસિફે કેટલીય ફિલ્મોમાં કામ કર્યું હતું. 

ફિલ્મ નિર્દેશક હંસલ મહેતાએ આસિફના મૃત્યુ પર ટ્વીટ કર્યું કે આ સાચું ન હોઈ શકે. આ બહુ જ દુઃખી કરનારું છે. 

આસિફ 'જબ વી મૅટ', 'કાઈ પો છે', તેમજ 'વન્સ અપોન ટાઇમ ઈન મુંબઈ' જેવી ફિલ્મોમાં અભિયન કરી ચૂક્યા હતા. 

તેઓ અંગ્રેજી, હિંદી અને ઉર્દૂ થિયેટરના પણ જાણીતા અભિનેતા હતા. 

નાણામંત્રીએ 'આત્મનિર્ભર ભારત 3.0' યોજનાની જાહેરાત કરી 

નાણામંત્રી નિર્મલા સીતારમણે અર્થવ્યવસ્થામાં સુધારો આવે તે માટે નવા આર્થિક પૅકેજ 'આત્મનિર્ભર ભારત 3.0'ની જાહેરાત કરી છે. ... બીજા 4000 અક્ષરો માટે લેખ ચાલુ રાખો:
આ પૅકેજ હેઠળ 'આત્મનિર્ભર ભારત રોજગાર યોજના'ની જાહેરાત કરવામાં આવી છે. જે અંતર્ગત કોરોના વાઇરસની રિકવરીના તબક્કા હેઠળ નવી નોકરીઓ સર્જવામાં આવશે. 

સંગઠિત ક્ષેત્રમાં ઈપીએફઓમાં રજિસ્ટર કંપનીઓમાં 15 હજારથી ઓછા પગારે રાખવામાં આવતા નવા કર્મચારીઓને આનો લાભ મળશે. 

1 ઑક્ટોબરથી નિમણૂક કરવામાં આવેલા કર્મચારીઓને આનો લાભ મળશે અને આગામી બે વર્ષ સુધી આનો લાભ ઉઠાવી શકશે. સરકારે આના માટે સબસિડીની પણ જાહેરાત કરી છે. 

નાણામંત્રીએ કહ્યું કે પહેલાં તબક્કામાં જાહેર કરવામાં આવેલી 'ઇમરજન્સી ક્રૅડિટ લાઇન ગૅરંટી સ્કીમ'ને 31 માર્ચ, 2021 સુધી લંબાવવામાં આવે છે.

'કામથ સમિતિ' તરફથી આર્થિક બોજમાં ચાલી રહેલાં 26 સૅક્ટરોની ઓળખ કરવામાં આવી છે, તેમને તે હેઠળ મદદ મળશે.

અર્ણવ ગોસ્વામીએ ઉદ્ધવ ઠાકરેને કહ્યું, 'ખેલ હવે શરૂ થયો છે'

અર્ણવ ગોસ્વામી

રિપબ્લિક ટીવીના સંપાદક અર્ણવ ગોસ્વામીને સુપ્રીમ કોર્ટે જામીન આપતા તેમણે કોર્ટનો આભાર માન્યો હતો.

એનડીટીવી ઇન્ડિયાના અહેવાલ અનુસાર જામીન મળ્યા બાદ ન્યૂઝરૂમમાં પહોંચેલા અર્ણવ ગોસ્વામીએ મહારાષ્ટ્રના મુખ્ય મંત્રી ઉદ્ધવ ઠાકરે પર નિશાન સાધ્યું હતું.

તેમણે કહ્યું, "ઉદ્ધવ ઠાકરે, સાંભળી લો, તમે હારી ગયા. ઉદ્ધવ ઠાકરે તમે મારી એક જૂના, ખોટા કેસમાં ધરપકડ કરી અને મારી માફી પણ ન માગી. ખેલ હવે શરૂ થાય છે."

તેમણે કહ્યું કે તેઓ હવે દરેક ભાષામાં રિપલ્બિક ટીવી શરૂ કરશે અને આંતરરાષ્ટ્રીય મીડિયામાં પણ તેમની ઉપસ્થિતિ છે.

ઉલ્લેખનીય છે કે 2018માં ઇન્ટિરિયર ડિઝાઇનર અન્વય નાઇક અને એમનાં માતા કુમુદ નાઇકે આત્મહત્યા કરી હતી. એ કેસમાં અર્ણવ ગોસ્વામીની મુંબઈસ્થિત ઘરેથી ધરપકડ કરવામાં આવી હતી.

આત્મહત્યા કરનાર ઇન્ટિરિયર ડિઝાઇનર અન્વય નાઇકે અર્ણવ ગોસ્વામી, ફિરોઝ શેખ અને નીતેશ સારદાએ 5.40 કરોડની ચૂકવણી નહીં કરી હોવાનો અને તેને કારણે તેઓ આત્મહત્યા કરી રહ્યા હોવાનો આરોપ પોતાની સ્યૂસાઇડ નોટમાં કર્યો હતો.

'પરાળ આપીને ખાતર લઈ જાવ', યોગી સરકારની પ્રદૂષણ રોકવા નવી યોજના

પ્રતીકાત્મક તસવીર

ઉત્તર પ્રદેશ સરકારે ખેડૂતોની પરાળની સમસ્યા હલ કરવા માટે એક નવી પહેલ શરૂ કરી છે.

ટાઇમ્સ ઑફ ઇન્ડિયાના અહેવાલ અનુસાર, સરકારે 'પરાલી દો, ખાદ લો' નામની એક સ્કીમ જાહેર કરી છે.

આ સ્કીમ હેઠળ ખેડૂતો પરાળ આપી જાય અને બદલામાં ખાતર લઈ જાય તેવી વ્યવસ્થા કરવામાં આવી છે.

ઉન્નાવ જિલ્લામાં એક ગૌશાળામાં પરાળ લેવામાં આવે છે અને બદલામાં ખાતર આપવામાં આવે છે.

ઉન્નાવના...